钦定古今图书集成/方舆汇编/职方典/第1467卷 > 大理府建置沿革考 通志
## 钦定古今图书集成/方舆汇编/职方典/第1467卷 > 大理府建置沿革考 通志

本府

三代时国曰昆弥。战国属楚。汉元封间，置益州郡。东汉属永昌郡。蜀汉分置云南郡。晋因之，兼置宁州。李特据蜀，属汉州。宋属河阳郡。齐改属西河郡。梁陈仍之。隋分置南宁州，属益州总管府。唐属姚州。开元后，蒙氏窃据，名《羊咀咩》城，号大礼国。后郑、赵、杨三姓继据之，至段氏，曰大理。元宪宗时，立上下二万户府。至元间，置十二关防送千户所，改置大理路。明改路为府。领州四，县三，长官司一。

皇清因之。康熙五年，改“北胜州”，隶“大理”，领州五，县三。

长官司一

太和县。〈附郭。〉

汉叶榆地。唐开元末，皮逻阁逐和蛮取之，名太和城。元初，立上、中、下三千户所，寻罢中千户所，立录事司，并县。后复升为理州，又罢州，改县曰“太和” 及河东路，属大理路。明，太和县。

皇清因之。康熙二十六年，裁大理卫分境屯赋并“县”

赵州

汉属永昌郡。唐姚州境地。蒙氏为赵睑，皮逻阁置赵郡。阁罗凤改赵州。宋段氏改天水郡。元初，立赵赕千户所，隶大理下万户府。至元中，改为州，又于白崖睑立建宁县，寻县并为州。明赵州领云南县。

皇清因之。康熙二十六年，裁大理、景东二卫分境屯。

赋并州

云南县

汉云南县，隶益州郡。东汉属永昌郡。蜀汉改属云南郡。唐初，置云南州。贞观中，改匡州，领勃弄、匡川二县。后仁果据之，号白子国。蒙氏为云南州，改品甸县。晋云南州。元立品甸千户所。至元中，复为云南州，后降为县，隶大理路。明云南县隶赵州。

皇清因之。康熙五年，裁洱海卫屯赋并县。

邓川州

汉叶榆县地。唐邆备州，隶姚州都督府。后为邓赕诏所据，南诏并之，置邓川睑，后改德源城。宋大理段氏因之。元初，立德源千户所，隶大理上万户府。至元中，改邓川州。明邓川州领浪穹县。

皇清因之。康熙二十六年，裁大理卫分境屯，赋《并州》。

浪穹县

汉叶榆县地浪穹，诏居之。唐初，为南诏所侵，其王铎罗望移保剑川，更称“浪剑。” 贞元中，南诏并之，立浪穹州。元立浪穹千户所，隶大理上万户府。至元中，改为浪穹县，与凤羽县俱属邓川州。明并凤羽入浪穹县，隶邓川州。

皇清因之。康熙二十六年，裁大理卫分境屯赋并“县”

宾川州

汉叶榆地。唐姚州地。蒙氏太和楚场地。元为太和赵州、云南县之境。明弘治七年，割太和九里、赵州一里、云南县二里，建设宾川州，隶大理府。

皇清因之。康熙五年，裁《大罗卫》。康熙二十六年，又裁。

大理卫分境《屯赋》《并州》。

云龙州

元旧云龙甸。至元末，立云龙甸军民总管府并防送千户所，隶金齿宣慰司。明置云龙州，隶大理府。

皇清因之。

北胜州

战国白国地。汉铁桥西北为施蛮所据。唐贞元

中，南诏异牟寻始开其地，名北方赕，又名成偈赕，又改名善巨郡。宋段氏改为成纪镇。元置施州，后改北胜府，属丽江路军民宣慰司。明初，为北胜州，属鹤庆府，寻置澜沧卫军民指挥使司，以州隶之。正统六年改隶布政使司，与卫同治；又以《浪蕖州》属卫，隶云南都指挥使司。

皇清因之。康熙五年，改隶大理府。康熙二十六年裁。

澜沧卫屯赋并州

十二关长官司

元本云南楚场地。至元间，因僻险，始置十二关防送千户所。明改置长官司，隶大理府。

皇清因之。